Day of the Dove

Day of the Dove [Kolomba tago] estas la sepa epizodo de la tria sezono de Star Trek: The Original Series, unue elsendita la 1-an de novembro 1968, kaj ripetita la 17-an de junio 1969. Ĝi estis vekita fare de Jerome Bixby kaj direktita fare de Marvin Chomsky.

Ĉi tiu estas la unua epizodo kiu montras inan klingonon.

Intrigo

La Enterprise respondas al helpa voko de homa kolonio en Beta XII-A, sed ĉe alveno ne trovas spurojn de ia tipo de setlejo. Surplanetiga teamo, inkluzive de Kapitano James T. Kirk kaj Piloto Pavel Chekov decidas plu esplori. Kelkajn minutojn poste ili estas trovitaj kaj ĉirkaŭitaj de Klingonoj, kiuj transportis ilin al sia propra kosmoŝipo. Komandanto Kang (Michael Ansara) akuzas la "Enterprise'n" de pafi sur lia kosmoŝipo kaj postulas, ke ili kapitulaciĝas tuj. Subite, Chekov provas ataki la Klingonojn, asertante, ke ili mortigis sian fraton. La gvardoj de Kang submetas lin kaj uzas agonizilon por turmenti lin, devigante Kirk konsenti kapitulaciĝon. Tamen, dum la kontakto, Kirk avertas al Ĉefoficisto Spockon. Spock uzas la transportilon por materiigi la kosmonaŭtojn de la Enterprise, sekvitaj de la Klingonoj, kiuj estis senditaj surŝipe sen iliaj armiloj. Kang kapitulacigas kaj li kaj la aliaj Klingonoj estas eskortitaj por sekuraj kazernoj en la ŝipo.

Dume, brilanta ento el pura energio, kiu komence ŝprucis sur la planedo sube, eniras en la Enterprise kaj kaŝe regas la stelŝipon. La ŝipo kuras al maksimuma rapido direktite al la rando de la galaksio. Kun la ŝipanaro panikita, la ento tiam kaŭzas diversajn problemoj en la kosmoŝipo kaptante 392 membrojn de la Enterprise. La 38 membroj de la ŝipanaro ankoraŭ liberas estas egalaj en nombroj al la Klingonoj. Kun la alta streso kaj per la subita materialigo de glavoj de diversaj specoj kaj aliaj antikvaj manaj armiloj  ili komencas batali. Plejparto de la homoj estas armitaj per la fiksitaj armiloj de sia etna kulturo, ekzemple Sulu estas armata per katano) D-ro McCoy raportas, ke grave vunditaj homoj alportitaj al malsanulejo kuracas kun neatendita rapido, multe pli rapide ol normala.

Spock baldaŭ malkovras la ĉeeston de la ento, ŝajne nutrante la senesperajn kaj perfortajn emociojn, kiuj aperis. Kiam Lt. Sulu informis, ke Chekov neniam havis fraton kaj estas sola infano, Kirk rimarkas, ke la ento kapablas enplanti falsajn memorojn por krei agreson. Kirk kaj Spock provas trankviligi la grandajn furorojn de la ŝipanaro. Kirk opinias, ke se li povas atingi Kangon, la Klingona estro povas helpi haltigi sian kunulanaron helpi reveni la kosmoŝipon al normala stato. 

Mara (Susan Howard), la edzino de Kang, estis atakita de nun seksekcitita Chekov, ankoraŭ serĉante sian venĝon. Kirk vidas, ke la vesto de Mara estas ŝirita kaj rapide venkas Chekovon. Mara dankas Kirkon pro sia helpo kaj estas komence timema pri lia plano, sed konsentas konduki lin al Kang. En Inĝenierejo, Kang malkredas la eksplikon de Kirk pri la ento malgraŭ la opinio de Mara, kaj kredante, ke ŝi estis seksperfortita, defias Kirkon al glava duelo. Kirk imploras ke Kang ĉesu, rakontante al li, ke ili eble fariĝos ĝiaj pupoj dum mil vivoj se ili daŭre batalos. Kang agnoskas la averton de Kirk kaj la fakto, ke ilia batalado estas senkiala. Kirk ordonas al sia ŝipanaro forigi de la Klingonoj. Kang demetas sian armilon, ordonante al la aliaj Klingonoj tiel fari. Por malsati la enton, Kirk kaj Kang instigas siajn ŝipanojn agi ĝentile kaj ridi unu la alian laŭte. La ento dispelas silente, maliras de la komputiloj kaj forlasas la kosmoŝipon.

Kategorio:Epizodoj de Star Trek
Kategorio:Verkoj de 1968